ചന്ദ്രയാന് 3 വിക്ഷേപണം 2022 ല് കോവിഡ് പശ്ചാത്തലത്തില് വൈകിയ ദൗത്യം പൂര്ത്തീകരിക്കാന് തയ്യാറെടുത്ത് ഐ.എസ്.ആര്.ഒ ഡല്ഹി: 2022ന്റെ മൂന്നാം പാദത്തോടെ ചന്ദ്രയാന് 3 വിക്ഷേപിക്കാന് ലക്ഷ്യമിട്ട് ഐഎസ്ആര്ഒ. ചന്ദ്രയാന് 3 ദൗത്യം കോവിഡ് 19 പശ്ചാത്തലത്തിലാണ് വൈകിയത് ചന്ദ്രയാന് 3 ദൗത്യത്തിന് വേണ്ടിയുളള നടപടികള് പുരോഗമിക്കുകയാണെന്ന് പുതിയ സമയക്രമം പുറത്തുവിട്ടുകൊണ്ട് ശാസ്ത്രസാങ്കേതിക മന്ത്രി ഡോ. ജിതേന്ദ്ര സിങ് പറഞ്ഞു. ചന്ദ്രയാന് 3 ഈ വര്ഷം വിക്ഷേപിക്കാനായിരുന്നു നേരത്തേ പദ്ധതിയിട്ടിരുന്നത്. അപ്രതീക്ഷിതമായി ലോകം നേരിട്ട കോവിഡ് 19 വ്യാപനവും ലോക്ക്ഡൗണുമാണ് ചന്ദ്രയാന് 3 വൈകിയതിന് കാരണം. ലോക്ഡൗണ് കാലയളവില് വര്ക്ക് ഫ്രം ഹോമിലിരുന്ന് ചെയ്യാന് സാധ്യമായതെല്ലാം ചെയ്തിരുന്നതായി ബഹിരാകാശ വകുപ്പ് പുറത്തിറക്കിയ പ്രസ്താവനയില് പറയുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ദൗത്യവുമായി ബന്ധപ്പെട്ട പ്രവര്ത്തനങ്ങളില് മുഴുകിയിരിക്കുകയാണ്. ചന്ദ്രയാന് 2നോട് സമാനമായ രൂപരേഖയായിരിക്കും ചന്ദ്രയാന് 3നും. എന്നാല്, ഇതിന് പുതിയ ഓര്ബിറ്റര് ഉണ്ടായിരിക്കില്ല. ചന്ദ്രയാന് 2ന്റെ സമയത്ത് വിക്ഷേപണം നടത്തിയ ഓര്ബിറ്റര് തന്നെ ചന്ദ്രയാന് 3 ന് ഉപയോഗിക്കും. 2022ഓടെ ചന്ദ്രയാന് 3 ലോഞ്ച് ചെയ്യാനാകുമെന്നാണ് പ്രതീക്ഷിക്കുന്നത്. ഐ.എസ്.ആര്.ഒ. മേധാവി കെ.ശിവന് ഫെബ്രുവരി ആദ്യം പറഞ്ഞിരുന്നു. ചാന്ദ്രദൗത്യം ഉള്പ്പടെ ഐ.എസ്.ആര്.ഒയുടെ നിരവധി പദ്ധതികളെ കോവിഡ് 19നെ തുടര്ന്നുണ്ടായ ലോക്ഡൗണ് ബാധിച്ചതായാണ് റിപ്പോര്ട്ട്.